Nascut in 1918, Robert Beck si-a capatat numele de strada Iceberg Slim, pentru ca odata, aflandu-se intr-un bar din Chicago unde a avut loc un schimb de focuri, si-a vazut linistit de paharul sau, chiar si atunci cand un glont i-a trecut fix prin palarie. Asta sunt eu! Rece ca un ghetar, a zis el, si asa i-a ramas numele. Proxenet nemilos in anii 1940 si 1950, Iceberg Slim si-a petrecut o parte din tinerete prin penitenciare. Dupa ultima sa incarcerare, de la inceputul anilor 1960, Slim a decis sa-si schimbe viata. A renuntat la prostitutie si a inceput sa scrie, iar cartile sale - in special autobiografia Viata mea de peste - au devenit bestselleruri cu milioane de cititori si au inspirat generatii de scriitori si artisti, unii dintre ei, precum Ice-T si Ice-Cube, alegandu-si pseudonimele ca omagiu adus lui Iceberg Slim. Viata mea de peste este povestea unui tanar hotarat sa ia ceea ce societatea nu vrea sa ii dea. Un portret clocotitor, murdar si crud al brutalitatii, vicleniei si lacomiei celui mai notoriu proxenet din lumea interlopa din Chicago. Citind aceasta carte il veti cunoaste pe Iceberg Slim, dar si lumea sa secreta, extraordinara si de necrezut. S-a nascut in 1918 la Chicago. Potrivit marturiei sale, a fost proxenet de la varsta de 18 ani pana la 42 de ani, exploatand in acest timp peste 400 de femei. Si- a manipulat victimele cu talent psihologic sau le-a tinut sub control prin violenta, in autobiografia sa recunoscand ca a fost nemilos si vicios. Trupul sau zvelt si temperamentul calm, pe care si-l pastra si in situatii de criza, i-au adus numele de strada Iceberg Slim. Mai tarziu a devenit scriitor de succes, autor de bestselleruri, unele fiind adaptate pentru marile ecrane la Hollywood.